Source: http://www.spravy2014.6f.sk/SPRAVYz06.01.2014.htm
Timestamp: 2017-10-19 03:41:58+00:00

Document:
Traja králi, zmeny v zákonoch roku 2014 Vám prinášali
=>PONDELOK 06.01.2014,meniny má ANTÓNIA priezvisko: KRÁL<babkingulomet.6f.sk>č.05/2014<007,Y
PHNTO DŇA Traja králi nás dnes zabávali
Ráno a cez deň: ráno najskôr mrholenie, neskôr poobede prevažne oblačno. Denná teplota sa bude pohybovať v rozmedzí 4 až 5 °C. Pocitová denná teplota okolo 4 °C. Najvyššia teplota 6°C. Rýchlosť vetra 0 až 8 km/h. Predpokladaný úhrn zrážok 0.3 mm
Večer a v noci: večer najskôr prevažne oblačno, neskôr v noci mrholenie. Nočné teploty budú dosahovať 4 °C. Najnižšia teplota 4°C. Bude fúkať premenlivý severovýchodný vietor rýchlosťou 4 až 7 km/h, nárazovo 11 km/h.
Hromnice za 26 dní
Valentín za 38 dní
Veľká noc za 72 dní
JAR za 72 dní
Deň matiek za 84 dní
Deň otcov za 159 dní
LETO za 165 dní
JESEŇ za 259 dní
Halloween za 297 dní
Zima za 350 dní
Vianoce za 353 dní
Nový rok za 360 dní
Stará bezkontaktná čipová karta bude v košickej MHD od júla neplatná
Od 1. júla budú platiť už len nové mestské karty. Pri výmene je nová karta vydaná na počkanie. | 5. 1. 2014 15:59 |
V Košiciach od Nového roka upravili niektoré spoje MHD
Úpravy cestovných poriadkov MHD súvisia s posunutými odchodmi vlakov. | 4. 1. 2014 13:58 |
Miliónový akvapark v Košiciach je zatiaľ len víziou
Mesto má zabezpečiť rekonštrukciu aj prevádzku najobľúbenejšieho košického kúpaliska ČH. | 4. 1. 2014|
Kradol v záložni, lebo je bezdomovec bez peňazí
Ukrajinca, ktorý vo štvrtok vykradol záložňu, vzal súd do väzby. Kradnúť ho podľa neho donútila zlá životná situácia. | 4. 1. 2014|
Vandali zničili poštové schránky
Neznámi vandali v Košiciach na prelome roka rozbili tri poštové schránky. | 4. 1. 2014 |
6. január>>
Zjavenie Pána - alebo sviatok Troch kráľov, pre pravoslávnych veriacich Vianoce. V tento deň sa slávi chvíľa, keď sa Kristus dal poznať ako Boží Syn mudrcom od východu a cez nich vlastne všetkým národom. Na svätých omšiach sa požehnáva voda, soľ a krieda. Kňazi chodia po príbytkoch ľudí, ktorým dáva požehnanie na ochranu pred zlým duchom. Na veraje dverí píšu kriedou aktuálny rok a písmena C+M+B, čo znamená Christus Mansionem Benedicat – Kristus nech žehná tento dom. Niekde sa píše G+M+B, čo sú začiatočné písmena troch kráľov: Gašpar, Melichar a Baltazár.
Svetový deň vojnových sirôt - Medzinárodná humanitárna organizácia so sídlom v Paríži SOSEED (SOS Enfants en detresse international) vyhlásila tento deň za Svetový deň vojnových sirôt. Jej cieľom je poskytovať humanitárnu pomoc tisíckam vojnových sirôt a zachrániť im tak život.
"Na Tri krále o krok dále"
Sviatku Troch kráľov sa dočkáme už tento pondelok.
Sviatok Troch kráľov, oficiálne Zjavenie Pána, uzatvára vianočné obdobie. Deň sa začína predlžovať, preto „o krok ďalej“.
Gašpar, Melichar, Baltazár alebo Traja králi, boli mudrci, ktorí prišli z Východu. Zaoberali sa prírodnými vedami, najmä skúmaním hviezd. Vďaka tomu v čase Kristovho narodenia na nočnej oblohe objavili novú hviezdu, ktorá ich priviedla do Betlehema.
Svätená voda sa nazýva aj trojkráľová, pretože v tento deň sa v kostoloch svätila voda. Tejsa pripisovala veľká moc a každý veriaci si z nej mohol nabrať pre vlastnú potrebu.
Už od 3. storočia sa slávi Zjavenie Pána, ako sa tento deň zvykne tiež nazývať. Patrí medzi najstaršie kresťanské sviatky.
Trojkráľová krieda mala tiež ochranné schopnosti. Takisto bola posvätená 6. 1. Ak sa ňou nakreslil kruh, verilo sa v jeho magický účinok - chránil pred zlom.
Na Východe sa v tento deň slávili Vianoce, čo je doteraz aktuálne u pravoslávnych veriacich. No v západnej cirkvi sa Narodenie Pána slávilo 25. decembra,
a tak na dnešný deň sa slávi chvíľa, keď sa Kristus dal mudrcom poznať ako Boží Syn.
Obchôdzka patrí medzi neodmysliteľnú súčasť tradícií, ktoré sa konali v tento deň. Malí koledníci, prezlečení za Troch kráľov, obchádzali domácnosti, kde koledovali a pritom žehnali domu tým, že posvätenou kriedou napísali na dvere G, M, B a letopočet.
Slovensko zasiahnu teploty ako na jar: Pozrite sa, koľko má byť až stupňov!
Možno si pomyslíte, že 11 stupňov nie je až taká vysoká teplota, ale na to, že v januári sme boli zvyknutí skôr na snehové kalamity, než rozkvitnuté kvety, je to naozaj dosť. Podľa Slovenského hydrometeorologického ústavu nás totiž čaká prílev takého vzduchu, ktorý spôsobí, že to u nás bude vyzerať skoro ako na jar. S tým rozdielom, že slnečných lúčov si zo zatiahnutej oblohy veľa neužijeme.
V pondelok má byť prevažne oblačno, na západe polooblačno. Dopoludnia bude v nižších polohách miestami zamračené s nízkou oblačnosťou a hmlisto. Ojedinele sa vyskytne aj občasný dážď, a to najmä na východe. Najvyššia denná teplota vystúpi na 6 až 11 stupňov a fúkať bude prevažne južný vietor s rýchlosťou do 5 m/s (20 km/h).
Je príliš teplo, do polovice januára už nenasneží
Meteorológovia na budúci týždeň predpovedajú teploty až do 13 stupňov.
Bielu na fotografiách zo Slovenska nehľadajte.
Na tri krále zima stále, znie jedna z ľudových pranostík. Tento rok sa nepotvrdí a nezvyčajne teplé januárové počasie pretrvá aj po víkende.
Meteorológ Peter Jurčovič hovorí, že pre hlbokú tlakovú níž nad Atlantikom k nám od juhu a juhozápadu prúdi teplý vzduch a najvyššie denné teploty budú na niektorých miestach Slovenska aj budúci týždeň presahovať desať stupňov Celzia. Počasie bude prevažne podobné ako dnes, na veľkej časti územia bude zamračené alebo hmlisto.
Predpovede nepotešia ani lyžiarov, výdatnejšie zrážky, ktoré meteorológovia očakávajú v nedeľu, sa na sneh nepremenia. „V priebehu dňa by mohlo napršať aj viac ako desať milimetrov zrážok, čo by pri chladnejšom počasí stačilo aj na 15 až 20 centimetrov snehu,“ vraví Jurčovič.
Teplo aj na umelý sneh
Zlom by podľa neho mohol nastať v polovici januára. Hoci prízemné teploty na juhu by stále mali byť mierne nad a na severe iba mierne pod nulou, atmosféra sa ochladí a zrážky by sa mohli konečne začať meniť na sneh.
Záver decembra a začiatok januára je v tejto sezóne taký teplý, že väčšina lyžiarskych stredísk nedokáže ani umelo zasnežovať. Lyžuje sa len tam, kde stihli snežné delá pustiť na plný výkon ešte pred Vianocami.
„Zatiaľ sa u nás stále lyžuje, aj keď musíme zjazdovku upravovať a sneh presúvať z miest, kde je ho viac, na miesta, kde chýba,“ vraví marketingová manažérka Salamandra rezortu v Banskej Štiavnici. „Denne niekoľkokrát pozeráme predpoveď a modlíme sa, aby sa zlepšila a nemuseli sme stredisko uzavrieť.“
Vysoké teploty trápia aj poľnohospodárov. „Príroda sa už niekde začína správať ako na jar, pomaly začínajú rašiť púčiky na niektorých rastlinách, čo by v prípade neskorších mrazov mohlo pôsobiť ich vymŕzanie a nižšiu úrodu,“ vraví Stanislav Nemec zo Slovenskej pôdohospodárskej a potravinárskej komory.
Obávajú sa aj premnoženia škodcov a holomrazov. „Ak polia nebudú prikryté snehom a udrú mrazy, vymrznú aj zasiate oziminy.“
Skalický vinár Alojz Masaryk hovorí, že nezvyklé teploty ohrozujú i vinohrady. „Skoršie odrody sa už budia, ak nám potom zmrzne polovica vinohradu, budúcoročná úroda môže byť slabá.“
Ohrozený je aj záver ročníka 2013. Kým vlani zbierali Vinárske závody v Topoľčiankach posledné hrozno na kvalitné ľadové víno 2. decembra, v tejto sezóne strapce stále visia. Bobule na ľadové víno možno zberať, až keď teplota niekoľko dní za sebou klesne na mínus sedem stupňov.
Sucho i povodne
„V bobuliach sa stráca voda a stúpa cukornatosť, takže výdatnosť môže byť nižšia,“ hovorí Adam Žilík z Vinárskych závodov.
Ak by mrazy neudreli dlhšie, strapce môže ohrozovať aj hniloba alebo škodce.
Klimatológ Milan Lapin varuje, že na podobné problémy by sme sa mali pripraviť. „Za uplynulých 133 rokov sa u nás oteplilo o 1,8 stupňa a iba nepatrne sa znížili úhrny zrážok, no už evidujeme značné dôsledky meniacej sa klímy,“ hovorí.
Otepľovanie sa podľa neho prejavuje najmä znižovaním vlhkosti pôdy i meniacim sa režimom prietokov riek a snehových pomerov, zvyšuje sa riziko náhlych povodní, ale aj dlhotrvajúceho sucha.
Zmeny v zákone o dani s príjmov k 1.1.2014 a 1.2.2014 so zameraním na daň z príjmov zo závislej činnosti.
* Poznámka: článok je upravenou a zjednodušenou verziou príspevkov publikovaných na platenej stránke www.drak.porada.sk
Zmeny v odvodoch na sociálne a zdravotné poistenie od roku 2014 - zamestnanci a zamestnávatelia, študenti dohodári, szčo, zdravotné poistenie z podielov na zisku, dlhodobo nezamestnaní, nemocenské dávky, dávky v nezamestnanosti, úrazové poistenie, dobrovoľné poistenie, povinnosti zamestnávateľov ...
(tento vzor nájdete tu: https://www.financnasprava.sk/sk/elektronicke-sluzby/verejne-sluzby/katalog-danovych-a-colnych/zoznam_vzorov_vydanych_fr_sr)
To znamenalo, že ak napríklad zamestnávateľ vyplatil svojej zamestnankyni počas materskej príspevok pri narodení dieťaťa zo sociálneho fondu - Sociálna poisťovňa nevyplatila materské za mesiac, v ktorom bol príjem vyplatený. Podobne zamestnanec, ktorému končil pracovný pomer a v poslednom mesiaci bol celý mesiac práceneschopný - a zamestnávateľ mu vyplatil odstupné - nemal zo Sociálnej poisťone vyplatené za tento mesiac nemocenské.
Nie je to pravda –NIE????
Zamestnávanie dlhodobo nezamestnaných a odvody na sociálne a zdravotné poistenie
Ďalšia výnimka v zákonoch o sociálnom poistení a zdravotnom poistení
Zamestnanec, ktorý bol pred nástupom do zamestnania evidovaný na úrade práce ako tzv. dlhodobo nezamestnaný (to znamená, že bol v evidencií najmenej 12 mesiacov), bude po dobu dvanástich mesiacov oslobodený od platenia odvodov do Sociálnej poisťovne a do zdravotnej poisťovne. Inými slovami, rok nebude platiť žiadne odvody. Podobne jeho zamestnávateľ - ten bude platiť len symbolických 1,05% z jeho príjmu do Sociálnej poisťovne na úrazové a garančné poistenie.
- zamestnanec bol pred vznikom pracovného pomeru alebo štátnozamestnaneckého pomeru dlhodobo nezamestnaný občan = občan vedený v evidencii uchádzačov o zamestnanie na úrade práce najmenej 12 po sebe nasledujúcich mesiacov,
- suma mesačného príjmu zamestnanca z tohto pracovného pomeru alebo štátnozamestnaneckého pomeru nebude vyššia ako 67 % priemernej mesačnej mzdy,
- Sociálna poisťovňa ani zdravotná poisťovňa neevidujú voči zamestnávateľovi ku dňu vzniku tohto pracovného pomeru alebo štátnozamestnaneckého pomeru pohľadávku na nezaplatených odvodoch alebo na úrokoch z omeškania,
- zamestnávateľ neznížil počet zamestnancov z dôvodu prijatia tohto zamestnanca.
Vďaka úľave na odvodoch dlhodobo nezamestnaní ľahšie získajú prácu a najmä v profesiách nevyžadujúcich vyššie vzdelanie alebo prax môžu byť zamestnávateľmi uprednostňovaní pri obsadzovaní prípadných voľných miest. Čo je zároveň nevýhodou pre ľudí, ktorí sú v evidencií na úrade práce menej ako rok alebo evidovaní ako nezamestnaní vôbec nie sú.
Takýto zamestnanec bude mať vyšší čistý príjem (približne o 13%).
Omnoho viac však získa zamestnávateľ. Ušetrí približne 34% zo mzdy zamestnanca, predtým dlhodobo nezamestnaného, ktoré by inak musel platiť do Sociálnej a zdravotnej poisťovne.
Zamestnanec nebude mať v čase, kedy sa bude uplatňovať úľava na odvodoch (12 mesiacov), nárok na nemocenské dávky. Pri práceneschopnosti mu síce za prvých 10 dní zamestnávateľ musí vyplatiť tzv. náhradu príjmu ale v prípade dlhšej práceneschopnosti je od 11.-ho dňa bez príjmu, Sociálna poisťovňa mu nemocenské nevyplatí. Zamestnanec, resp. zamestnankyňa nebude mať vôbec nárok na tzv. ošetrovné ak im ochorie dieťa. Tehotná zamestnankyňa nezíska materské.
Rok, počas ktorého bude mať zamestnanec, predtým dlhodobo nezamestnaný, úľavu na odvodoch, sa mu nezapočíta do tzv. odpracovaných rokov pre budúci nárok na dôchodok. Pri odchode do dôchodku tak bude mať nižší dôchodok. Rovnako problémom môže byť pri vzniku invalidity - či bude mať nárok na invalidný dôchodok a aká bude výška invalidného dôchodku.
Rovnako sa odpracovaný rok nebude započítavať do nároku na dávku v nezamestnanosti. Po strate zamestnania nebude mať takýto zamestnanec nárok na dávku v nezamestnanosti.
Úľava na odvodoch sa bude poskytovať 12 mesiacov - čo v regiónoch so zvýšenou nezamestnanosťou (Východ, Gemer, Spiš, Horehronie...) bude znamenať, že po odpracovaní presne 12 mesiacov zamestnávateľ takéhoto zamestnanca prepustí a namiesto neho zoberie nového zamestnanca - predtým dlhodobo nezamestnaného.
Istotu zamestnania tak budú mať dlhodobo nezamestnaní maximálne na rok. Zamestnávateľ pri takomto postupe nič neporuší - Zákonník práce mu totiž umožňuje zamestnať zamestnanca na dobu určitú - napríklad presne na jeden rok. Predpokladám, že túto výhodu pre zamestnávateľov si dostatočne vychutnajú najmä agentúry dočasného zamestnávania.
Príspevok pri narodení dieťaťa a príplatok k nemu je od 1. januára jedna suma. O koľko ide?
Nový zákon o príspevku pri narodení dieťaťa je platný od 1. januára 2014. Aj keď v ňom nastali malé zmeny, zostáva na pôvodnej úrovni.
Mamičky dostanú namiesto dvoch rôznych príspevkov len jeden.
Príspevok a príplatok k príspevku pri narodení dieťaťa sa od začiatku tohto roka zlúčili do jednej dávky a jej výška sa odstupňovala podľa poradia pôrodu, z ktorého sa dieťa narodilo.
Pri prvom až treťom pôrode, ak sa dieťa dožilo aspoň 28 dní, ide o sumu 829,86 eura a pri štvrtom a ďalšom dávka dosahuje 151,37 eura. Rovnako 151,37 eura predstavuje výška dávky, ak ide o dieťa z prvého až tretieho pôrodu, ktoré sa nedožilo 28 dní.
LEN PRE BIOLOGICKÝCH RODIČOV
Podpora štátu pri narodení detí tak zostáva na pôvodnej úrovni. Vyplýva to z nového zákona o príspevku pri narodení dieťaťa, ktorý nadobudol účinnosť od 1. januára 2014. Za oprávnené osoby pri žiadaní príspevku pri narodení dieťaťa sa považujú len biologickí rodičia dieťaťa.
Naďalej sa prednosť nároku na príspevok ponecháva matke dieťaťa, u ktorej sa dá jednoznačne určiť poradie pôrodu, z ktorého sa dieťa narodilo.
Otec dieťaťa by bol oprávnenou osobou len v prípade, ak matka zomrela, je po nej vyhlásené pátranie alebo dieťa je otcovi súdom zverené do osobnej starostlivosti. Súčasne sa zvýšil jednorazový príspevok pri zverení dieťaťa do náhradnej starostlivosti, a to z pôvodných 368 eur na 500 eur.
Materské vypláca Sociálna poisťovňa, nie zamestnávateľ
Mám zmluvu na dobu určitú do 1. septembra 2014. Otehotnela som koncom novembra a na materskú pôjdem v júli. Je zamestnávateľ povinný platiť mi materský príspevok, keď mám zmluvu na dobu určitú a či mi tento nárok neprepadne vzhľadom na to, že už počas materskej dovolenky mi zmluva prepadne? Viem, že zmluva mi skončí bez ohľadu na to, či som na PN alebo na materskej.
Poradňa: Materské je dávkou nemocenského poistenia a vypláca ho Sociálna poisťovňa, nie zamestnávateľ. Spravidla v ôsmom až šiestom týždni pred očakávaným dňom pôrodu lekár vystaví žiadosť o materské, ktoré zamestnankyňa predloží zamestnávateľovi, ktorý ho potvrdí. Týmto tlačivom si zamestnankyňa uplatňuje nárok na materské.
Nárok na materské vznikne zamestnankyni, ak bola v posledných dvoch rokoch pred pôrodom nemocensky poistená najmenej 270 dní. Do obdobia 270 dní sa započítava aj predchádzajúce obdobie akéhokoľvek ukončeného nemocenského poistenia ako aj obdobie prerušenia povinného nemocenského poistenia zamestnanca z dôvodu čerpania rodičovskej dovolenky a obdobie prerušenia povinného nemocenského poistenia samostatne zárobkovo činnej osoby z dôvodu nároku na rodičovský príspevok . Ak ide o zamestnankyňu, nesleduje sa, či zamestnávateľ zaplatil poistné na nemocenské poistenie.
Výška materského je 65 % denného vymeriavacieho základu. Materské vypláca Sociálna poisťovňa na bankový účet, ktorý zamestnankyňa uviedla na žiadosti alebo prostredníctvom poštovej poukážky . Po narodení dieťaťa je potrebné oznámiť Sociálnej poisťovni rodné číslo dieťaťa.
Materské sa vypláca spravidla počas 34 týždňov od vzniku nároku naň, ale ak je žena osamelá (napr. žije sama alebo je rozvedená) nárok na materské trvá 37 týždňov a ak sa jej narodili dvojičky alebo viac detí naraz.
Ďalšia zmena od januára 2014: Dlhopisy opäť bez daňového priznania
Prezident podpísal 17.decembra novelu, ktorá mení doterajší spôsob zdaňovania dlhopisov vrátane hypotekárnych záložných listov.
Výnosy z dlhopisov vyplácané od 1.7.2013 sa zdaňovali prostredníctvom daňového priznania. Dňa 3.12.2013 parlament schválil novelu zákona o dani z príjmov, ktorá bola dňa 17.12.2013 podpísaná prezidentom. Táto novela s účinnosťou od 1.1.2014 vráti zdaňovanie úrokových výnosov z dlhopisov a HZL vyplácaných v prospech fyzických osôb opätovne do režimu zrážkovej dane.
Novela zákona z 3.12.2013 okrem iného prináša:
- zdaňovanie výnosov (kupónov) z hypotekárnych záložných listov a domácich korporátnych dlhopisov sa pre drobných investorov, fyzické osoby, od januára 2014 opäť vráti do režimu zrážkovej dane
- ruší sa povinnosť zaplatiť zdravotné odvody z výnosov dlhopisov vrátane hypotekárnych záložných listov vyplatených brutto od 1.7.2013 do 31.12.2013
- v prípade hypotekárnych záložných listov, zákon v prechodných ustanoveniach súčasne umožní klientom, ktorí od júla 2013 do konca roka boli príjemcom takéhoto hrubého výnosu, podpísať dohodu s bankou, ktorá následne zrážku dane vysporiada za klienta. Klient bude môcť požiadať banku a podpísať dohodu do 15.2.2014.
Od januára sa mení daň z ubytovania
Po novom si obce budú môcť regulovať výšku dane z ubytovania v závislosti od jednotlivých častí obce.
Vyplýva to z pozmeňujúceho návrhu Igora Chomu a Ľubomíra Petráka zo Smeru-SD, ktorý predložili k novele zákona o odpadoch. Národná rada ho 28.11.2013 schválila. Podľa predkladateľov má návrh pomôcť rozvoju cestovného ruchu. "Sú obce alebo aj veľké mestá, kde v niektorej časti potrebujú zatraktívniť danú oblasť. Preto by tam mala byť sadzba tejto dane nižšia," opísal zmenu Choma. Novinku Choma podľa vlastných slov komunikoval aj so Združením miest a obcí Slovenska.
Zákon nadobúda účinnosť od januára 2014 a obce si budú môcť všeobecne záväzným nariadením ustanoviť rôznu sadzbu dane pre časti obce alebo jej jednotlivé katastrálne územia.
Aby ste nestrácali na úradoch čas: Zaviedli novú bezplatnú linku
Slováci už budú môcť lepšie komunikovať s úradmi štátnej správy. Od nového roka im to má uľahčiť nové call centrum.
Idete na úrad? Najskôr si pár vecí overte vopred.
Komunikáciu so štátnou správou má od nového roka uľahčiť nové call centrum.
Na bezplatnom telefónnom čísle 0800 222 222 počas pracovných dní od 8.00 do 18.00 sa môžu občania informovať o agendách okresných úradov vrátane agendy dokladov a vozidiel, ako aj o adresách a stránkových hodinách integrovaných úradov štátnej správy.
„Z našich analýz vyplynulo, že občan často na prvýkrát ani nenájde správny úrad pre svoje potreby. Tým, že si telefonicky overí, kde a kedy si v jeho meste vybaví svoju požiadavku, chceme predísť zbytočným stratám času a nákladom,“ uviedla vedúca služobného úradu ministerstva vnútra Denisa Saková.
Pri malých nákupoch zmizne zadávanie PIN kódu
V lekárňach sa kartami platí málo, navštevuje ich veľa dôchodcov, ktorí karty nepoužívajú radi. Inde sa však rozmohli bezkontaktné verzie platobných kariet.
Na niektorých miestach možno k terminálom priložiť karty bez PIN kódu. V budúcnosti sa budú k terminálom prikladať najmä mobily.
Vyložíte si tovar z nákupného košíka a podáte predavačke platobnú kartu. Keď ju vloží do terminálu, zadáte PIN kód a čakáte, kým prebehne platba.
Tento systém platenia však už pomaly odchádza do histórie.
Bankári hlásia, že ich klienti začínajú uprednostňovať rýchlejšie bezkontaktné platby, pri ktorých netreba zadávať PIN kód.
Klienti Slovenskej sporiteľne platili v decembri 4,4­-krát častejšie bezkontaktne než v decembri 2012.
UniCredit Bank tvrdí, že bezkontaktnými kartami pretieklo 30 percent objemu peňazí, ktoré šli cez platby kartami. Rok predtým to bolo v poslednom štvrťroku len deväť percent.
Bezkontaktné karty už tvoria podľa Združenia pre bankové karty tretinu všetkých kariet u nás.
Rýchla technológia sa etabluje preto, že jej ľudia začali viac dôverovať a banky ju podporujú, vraví Ivan Kubaš, predseda združenia.
Niektoré automaticky nahradia karty, ktorým sa končí platnosť, takými, čo umožňujú rýchlejšie platby.
V lekárni aj v drogérii
Ako sa ujali
Platby bez kontaktu
Počet platobných kariet u nás v druhom kvartáli:
Koľko z nich je bezkontaktných: 1,7 mil.
O koľko v druhom štvrťroku 2013 stúpol medzikvartálne počet bezkontaktných transakcií: o 78%.
Tento trend sa snažia podchytiť aj obchodníci.
Bezkontaktnou kartou sa dá platiť na ktorejkoľvek čerpačke Slovnaftu, v predajniach dm Drogerie Markt či v Bille.
Tesco dáva modernejšie platobné terminály do novo otváraných pobočiek, v starších sa ich chystá dopĺňať.
Bezkontaktne si možno kúpiť aj lieky v lekárňach siete Dr. Max. Klienti tejto siete však platia akýmikoľvek bankovými kartami len v asi desatine prípadov.
„Dôvodom môže byť skôr vyšší vekový priemer pravidelných návštevníkov lekárne,“ vysvetľujú si v sieti Dr. Max
V Bille sa nájdu zákazníci, ktorí, aj keď môžu platiť rýchlejšie, uprednostnia tradičný spôsob platby kartou.
Niektorým klientom chýba pri platbe bez kontaktu SMS, ktorá by im potvrdila, čo sa udialo na ich účte, hovorí prokurista dm Drogerie Markt Ľubomír Franta.
Táto SMS môže prísť o čosi neskôr, keď sa bezkontaktne platí v režime „offline“, čiže sa platba nespáruje hneď pri zaplatení v obchode, ale až o čosi neskôr, vysvetľuje Kubaš.
„Nie je pravidlom, že všetky bezkontaktné platby sú offline. Môžu prebiehať aj online, v tom prípade banka kontroluje zostatok na účte,“ vraví hovorkyňa Sberbank Slovensko Ľubomíra Chmelová.
To, či je platba offline, alebo online, závisí podľa nej od nastavenia karty a POS terminálu. Offline sú hlavne platby parkovného, diaľničné poplatky a podobne,“ vyratúva Chmelová.
Len na menšie nákupy
Bez zadávania PIN kódu sa dá platiť bezkontaktnými kartami u nás len pri nákupoch do 20 eur.
Ak nákup túto sumu prevýši, treba kód vyťukať, aj keď kartu stačí aj ďalej iba priložiť. Banky zvyknú chrániť peniaze na účtoch aj tak, že po niekoľkých platbách musí prísť nejaká online transakcia.
Kubaš tvrdí, že banky už bezkontaktnými terminálmi pokryli väčšinu trhu. Výmenou za ne obchodníci spravidla odvedú percento z objemu platieb, ktoré cez moderné karty zinkasujú za svoj tovar.
Kubaš vysvetľuje, že to, ako si banky a obchodníci nastavia vzťahy, sa môže z obchodu na obchod líšiť.
Alena Walterová z VÚB banky tvrdí, že obchodníci majú na získanie terminálov lepšie podmienky ako v zahraničí, pretože si ich nemusia zháňať sami.
Slováci užívajú viac antibiotík ako obyvatelia okolitých krajín. Ako ukázali dáta OECD, po antibiotikách siahajú častejšie ako Česi, Maďari aj Poliaci.
Posledné slovenské mince si v Národnej banke Slovenska vymenili deti. Filip a Jakub, ktorí prišli s otcom, priniesli pokladničku s 359,50 korunami.
Približne 1400 ton slovenských mincí sa nevrátilo Národnej banke Slovenska počas päťročného obdobia, kedy si mohli ľudia vymeniť starú slovenskú menu v minciach za eurá.
Súkromné školy sú podľa Čaploviča horšie, chce im zobrať peniaze
Mnohé súkromné školy kvalitatívne výrazne zaostávajú za cirkevnými aj verejnými školami. Agentúre TASR to povedal šéf rezortu školstva Dušan Čaplovič (Smer).
Koncom novembra na stretnutí so školskými odborármi vyhlásil, že sa pokúsi znížiť normatív súkromných škôl o tretinu.
"Táto téma musí byť dôkladne prerokovaná s ďalšími partnermi," povedal minister s tým, že treba citlivo rozlišovať aj medzi samotnými súkromnými školami.
Hovorí o morálnych zlyhaniach
"Aj laik vidí obrovské rozdiely medzi súkromnými či firemnými odbornými školami a súkromnými školami orientovanými na finančne menej náročnú výučbu," hovorí Čaplovič.
Výsledky minuloročných písomných maturít ani deviatackého testovania výrazné rozdiely medzi verejnými, súkromnými a cirkevnými školami neukázali.
Čaplovič tiež tvrdí, že verejné školy vyučujú aj žiakov zo sociálne znevýhodneného prostredia, o ktorých súkromné školy nemajú záujem.
"Nadovšetko v poslednom období sú čoraz častejšie aféry okolo morálneho zlyhania zriaďovateľov niektorých súkromných škôl," doplnil.
Školy vidia rozpor s Ústavou
Prezidentka Asociácie súkromných škôl a školských zariadení Saskia Repčíková hovorí, že minister školstva by sa nemal riadiť aférami, ale realitou a faktami.
"Na odstránenie pochybení škôl bez ohľadu na typ ich zriaďovateľa má konkrétne nástroje, ktoré môže použiť, a nie ospravedlňovať aférami kroky, ktoré škodia školám a žiakom, ktorí ich navštevujú," podčiarkla.
Odobratie časti normatívnych prostriedkov na prevádzku a mzdy učiteľov v súkromných školách by podľa nej bolo v rozpore s Ústavou.
"Rovnako by to bolo porušením školského zákona, v ktorom je zakotvený princíp rovnocennosti vzdelania bez ohľadu na zriaďovateľov škôl," dodala Repčíková.
Chcú zohľadniť aj uplatnenie
Ministerstvo školstva plánuje v tomto roku meniť financovanie škôl.
Čaplovič hovorí, že v prvom polroku budú finišovať práce na príprave nového zákona o financovaní a v druhom polroku sa ním bude zaoberať vláda a parlament.
Súčasné financovanie na žiaka podľa ministra neodzrkadľuje kvalitu.
Medzi nové kritériá tak má podľa neho patriť počet žiakov v triedach, uplatniteľnosť v ďalšom vzdelávaní a na trhu práce, merateľné aj kvalitatívne ukazovatele či štúdium požadovaných predmetov a odborov.
Vyšetrovanie dvojky vojenských tajných Tibenského už zastavili
Róbert Tibenský na polícii vypovedal, že k obvineniam viedol pocit ukrivdenosti.
Námestníka riaditeľa Vojenského spravodajstva Róberta Tibenského polícia stíhať nebude.
Denník SME vo štvrtok informoval o trestnom oznámení, ktoré naňho podal bývalý zamestnanec ministerstva obrany.
Tibenského obvinil z viacerých trestných činov, ktoré údajne spáchal v rokoch 2008 až 2011, keď bol vojenským pridelencom v Izraeli. Vraj zneužíval svoju funkciu, klamal svojich šéfov a nabúral opitý.
Oznámenie, ktoré bolo podané v auguste, polícia zamietla už 18. decembra, dva dni potom, čo sa oň začalo zaujímať SME.
Až vo štvrtok rozhodnutie doručili oznamovateľovi. Denník SME ho má k dispozícii.
Iba priestupky Kto je Tibenský
od 2008 do 2011 pridelencom v Izraeli;
odpočúval ho bývalý minister obrany Ľubomír Galko;
Iveta Radičová ho v roku 2011 vymenovala za šéfa Vojenského obranného spravodajstva.
Hovorkyňa trnavskej polície Martina Kredatusová vraví, že nebol dôvod na trestné stíhanie Tibenského, lebo nespáchal trestný čin.
Polícia obvinenia z trestných činov odmietla potom, čo vypočula Tibenského.
Vyšetrovateľka uzavrela vyšetrovanie tým, že všetky skutky, ktoré Tibenský údajne spáchal, by aj tak boli len priestupkami, ktoré má riešiť samotné Vojenské spravodajstvo.
Zároveň dodáva, že zodpovednosť za ne už zanikla, lebo uplynula dvojročná premlčacia lehota.
Minister obrany Martin Glváč (Smer) sa k Tibenskému nechce vyjadriť.
„Minister sa najskôr oboznámi s oficiálnymi závermi vyšetrovania,“ povedala hovorkyňa ministerstva Martina Balleková
Glváč tvrdil, že o oznámení na Tibenského nevedel, aj keď ho práve on zbavil mlčanlivosti, aby mohol vypovedať pred políciou.
Či ministerstvo podozrenia ešte preverí, minister neodpovedal.
Zvažuje odvolanie
Bývalý zamestnanec ministerstva teraz zvažuje, že proti rozhodnutiu polície podá sťažnosť.
Tibenského stále podozrieva napríklad z toho, že v Izraeli opitý nabúral služobné auto, ktorým nacúval do stromu a poškodil nárazník a kryt svetla.
Auto potom podľa neho odšoféroval vojak cudzej armády, čo by Tibenský musel hlásiť ako možné bezpečnostné riziko. Tajne ho vraj opravil za štátne peniaze a vyhlásil to za prípravu na technickú kontrolu.
Tibenský vo výpovedi všetko popiera. Poškodenie nárazníka a plastov vysvetľuje ako bežné opotrebovanie pre oblasť Blízkeho východu.
Tibenský vraj ďalej klamal o rozlohe svojho služobného bytu v prominentnom mestečku Herzlia v Izraeli. Podľa oznámenia si prenajímal trikrát väčší byt, než napísal do evidenčného listu nehnuteľnosti.
Na polícii Tibenský pripustil, že na ústredie poslal nepresné čísla. Vysvetľuje to tým, že merania robil sám, lebo nemal žiadne výkresy ani plány.
Plocha bytu podľa neho aj tak nemala žiadny vplyv na výšku nájomného ani iné platby z rozpočtu a nadmernú výmeru mu opakovane schválil jeho nadriadený.
Poprel aj ďalšie drobné obvinenia.
Vidí pomstu
Tibenský považuje obvinenia za nepravdivé a zavádzajúce. Sú vraj snahou o osobnú pomstu zo strany ukrivdeného zamestnanca.
Keď dostane právoplatné rozhodnutie o odmietnutí, chce podniknúť aj právne kroky, nespresnil však aké.
Tibenský sa do funkcií dostal už za vlády Ivety Radičovej, Glváč ho neskôr poveril spájaním Vojenskej spravodajskej služby a Vojenského obranného spravodajstva. V spojenej službe zodpovedá za rozviedku.
V Nitre zmenili územný plán, na zástavbu parkoviska to vplyv nemá
Aj pozemok, ktorý chcela Nitra ponúknuť na výmenu cirkvi, je podľa súdu cirkevný. Mesto má iný názor.
Parkovisko pred atletickým štadiónom na Chrenovej.
NITRA. Pozemok pred atletickým štadiónom na Chrenovej ulici v Nitre je podľa zmeneného územného plánu určený na parkovanie áut. Na tento účel slúži aj v súčasnosti.
Pôvodne bola lokalita určená pre športovú vybavenosť a bývanie. Zmenu schválili v októbri poslanci. Urobili tak na podnet obyvateľov Chrenovej, ktorí chcú zabrániť zastavaniu parkoviska.
Firma Zipcity, ktorá chce na pozemku postaviť dva obytné domy, však podala žiadosť na stavebný úrad ešte v čase, keď platil pôvodný územný plán. Jeho zmena preto výstavbe nezabráni.
„Rozhodujúcim stavom je stav v čase podania žiadosti,“ povedal prednosta radnice Igor Kršiak.
Mesto prehralo prvé kolo
Pozemok, na ktorom plánuje Zipcity stavať, patrí cirkvi. Mesto s ňou ešte pred zmenou územného plánu „rokovalo o svojich zámeroch s týmto územím“.
Radnica avizovala, že chce parkovisko pred štadiónom zachovať. Cirkvi údajne ponúkla na výmenu iný pozemok na Chrenovej, ktorý by mohol investor zastavať.
K dohode o zámene nedošlo. Mestský pozemok, ktorý chcela radnica zameniť, už tiež patrí cirkvi. Rozhodol o tom súd. Rozsudok zatiaľ nie je právoplatný.
„Rímskokatolícka cirkev, Biskupstvo Nitra, sa na súde domáha navrátenia vlastníckeho práva k pozemkom za atletickým štadiónom. Okresný súd Nitra 19. júna rozhodol v neprospech mesta,“ povedal prednosta Kršiak.
Dodal, že súd rozhodol v prospech cirkvi napriek tomu, že „nepreukázala reštitučný titul a predložila listiny, ktoré neboli vkladuschopné (chýbala na nich pečiatka, podpis, dátum aj číslo)“.
Mesto bude o vlastníctvo pozemku bojovať na odvolacom súde.
Nájomná zmluva trvá
„Zamieňať s mestom je vždy čo, takže nie je v celej veci dôležité, či sme pozemok vyhrali. Skôr ide o korektný postup voči spoločnosti Zipcity, ktorá už dávno požiadala o stanovisko k štúdii, splnila všetky zákonné náležitosti a zrazu vyskočil problém,“ povedal Martin Štofko, ekonóm biskupského úradu.
Dodal, že biskupstvo uzavrelo nájomnú zmluvu so Zipcity dávno predtým, ako tieto problémy vznikli: „Zatiaľ nemáme právny podklad k tomu, aby sme zmluvu zrušili.“
Mesto, ktorému patrí spevnená plocha na parkovisku, nemá žiadny zmluvný vzťah k pozemku.
Firma chce na pozemku postaviť bytové domy. Vizualizácia: Zipcity
Ľudia sú proti výstavbe
Biskupstvo pred časom poukázalo, že parkovisko pred atletickým štadiónom býva poloprázdne. Parkujú tam najmä obyvatelia okolitých domov.
Firma Zipcity chce ako náhradu za zastavanú časť parkoviska vybudovať na vlastné náklady 29 parkovacích miest v blízkosti atletického štadióna. Vraj sa majú nachádzať na cirkevných pozemkoch.
Predseda výboru mestskej časti a mestský poslanec Anton Kretter povedal, že výbor jednoznačne trvá na zachovaní parkoviska. Akým spôsobom to chce dosiahnuť, nie je jasné.
„Mali to riešiť skôr a mali dávno zmeniť územný plán -no začali konať, až keď sa dozvedeli o zámere zastavať parkovisko. Prešvihli to,“ myslia si viacerí vodiči z Chrenovej.
Za zachovanie parkoviska rozbehli ľudia koncom decembra petíciu.
Novoročné zmeny pre taxikárov: Nedajte sa oklamať pri platení!
Zdá sa vám suma za jazdu podozrivo vysoká? Nedajte sa obrať o peniaze!
Prvý január priniesol novinky pre taxikárov - všetci musia mať taxameter, ktorý vytlačí potvrdenku o zaplatenom cestovnom. Ešte v decembri vodiči taxislužieb bojovali s problémom povinných preukazov. Nový Čas si preto posvietil na to, čo všetko by v taxíku nemalo chýbať a aký doklad by ste od taxikára mali dostať. Ak sa vám suma nepozdáva, je opodstatnené sťažovať sa.
1. Označenie auta zvonka
Taxík by mal mať niekoľko viditeľných označení. Na pravých predných dverách je to názov spoločnosti, pre ktorú vodič jazdí, a tiež sadzobník cien. Na streche vozidla transparent Taxi. Ak vozidlu tieto prvky chýbajú, môže to signalizovať, že niečo nebude s kostolným poriadkom.
2. Nový taxameter
Od 1. januára sú vodiči taxislužieb povinní mať zabudovaný funkčný taxameter spĺňajúci niekoľko požiadaviek. „Má umožňovať cestujúcemu počas prepravy sledovať okamžitú cenu cestovného a vydávať potvrdenku o zaplatenom cestovnom,“ povedal Martin Kóňa, hovorca Ministerstva dopravy, výstavby a regionálneho rozvoja SR.
3. Vezmite si potvrdenku
Podľa Martina Kóňu z ministerstva dopravy je taxikár povinný vydať cestujúcemu potvrdenku o zaplatení, ktorá by mala slúžiť aj ako daňový doklad. Je dobré si ju zobrať pre prípad, že by ste si chceli overiť sumu, ktorú ste za cestu zaplatili.
4. Ako sa sťažovať?
Ak máte v rukách doklad o zaplatení, výšku jazdného si môžete overiť cez dispečing taxislužby. Ak by ste neuspeli a chceli nahlásiť podozrivého taxikára, obráťte sa na Cech taxikárov alebo Slovenskú obchodnú inšpekciu.
5. Preukaz vodiča
Vo vozidle by mal byť na viditeľnom mieste preukaz vodiča vozidla taxislužby. Keďže tento zákon prišiel do platnosti koncom minulého roka, nie všetci šoféri ho už majú vybavený. Taxislužby tak majú nedostatok vodičov. V najbližších mesiacoch sa teda nedajte prekvapiť dlhším čakaním na vozidlo.
Cena jazdného
Nástupné + kilometrová cena + časová cena*
*ráta sa, ak vozidlo ide do 8 km/hod., teda v zápchach či pri čakaní. Výška môže byť iná ako pri kilometrovej cene.
Pozor na sadzbu!
Okrem ceny by ste na taxametri mali vidieť aj sadzbu, za ktorú jazdíte. Existuje nepísané pravidlo používané vo väčšine taxislužieb:
1 - Pasažier nastúpi na stanovisku
2 - Telefonická objednávka
3 - Zmluvný partner
Opitý vodič sa vo Varíne zrútil s autom z mosta do rieky
Muž, ktorý v aute viezol ďalších dvoch ľudí, šoféroval pod vplyvom alkoholu a prešiel do protismeru. Potom skončil na streche v rieke.
Vo Varíne skončilo v rieke auto, ktoré šoféroval podnapitý vodič.
Obvineniu za prečin ohrozenia pod vplyvom alkoholu čelí 61-ročný vodič osobného motorového vozidla. V sobotu 4. januára popoludní nezvládol jeho riadenie v obci Varín neďaleko Žiliny.
JEDNORAZOVÉ OŠETRENIE
Trojčlenná posádka vyviazla z hrôzostrašne vyzerajúceho pádu auta z mosta do rieky takmer bez zranení. Hovorca krajského riaditeľstva policajného zboru v Žiline Radko Moravčík spresnil, že auto prešlo z nezistených príčin do protismeru, prerazilo mostné zábradlie a pristálo prevrátené na streche vo vodnom toku.
Spolucestujúci vo veku 58 a 49 rokov neutrpeli žiadne zranenia, šoféra jednorazovo ošetrili v nemocnici.
Muž išiel cez cestu mimo priechod pre chodcov, zabilo ho auto
Muž z okresu Piešťany prechádzal cez cestu mimo priechod. Tam ho zachytilo auto. Svojim zraneniam podľahol.
Chodec prišiel o život po tom, čo ho zrazilo auto.
V Novom Meste nad Váhom zrazil v sobotu večer 35-ročný vodič Nissanu na Trenčianskej ulici chodca. Ten zrážku neprežil.
ZACHYTILO HO AUTO
Ako informoval trenčiansky policajný hovorca Pavol Kudlička, nehoda sa stala na ceste I/64 okolo 21:35.
Päťdesiattriročný chodec z okresu Piešťany prechádzal na Trenčianskej ulici mimo priechodu pre chodcov, kde ho zachytilo auto. Pri zrážke utrpel zranenia, ktorým podľahol.
Cesta k nehode sa zdramatizovala, hasiči zrazili chodca
Polícia alkohol v dychu vodiča nezistila. Škoda na aute je približne 3 000 eur. Polícia už začala trestné stíhanie pre prečin usmrtenia.
Od 1. júla budú platiť už len nové mestské karty. Pri výmene je nová karta vydaná na počkanie.
KOŠICE. Dopravný podnik mesta Košice pripomína cestujúcej verejnosti, že výmena starých bezkontaktných čipových kariet, ktoré sa používali aj na cestovanie v MHD, za novú mestskú kartu bude možná do 30. júna 2014.
Po tomto termíne budú všetky staré karty zablokované.
Ako informovala hovorkyňa košického dopravného podniku Michaela Karaffová, znamená to, že od 1. júla budú platiť už len nové mestské karty.
V prípade, ak má cestujúci už kúpený predplatný lístok s platnosťou aj po 30. júni 2014, zostatok sa presunie na novú kartu.
Pre výmenu starej karty, ale aj vydanie novej, je nutná osobná účasť, keďže priamo na mieste budú žiadateľom vyhotovené fotografie. Karta je vydaná na počkanie.
Pre overenie osobných údajov si treba doniesť občiansky preukaz, cestovný pas alebo rodný list (v prípade maloletých), preukaz ZŤP, u žiakov potvrdenie zo školy, výmer o starobnom či výsluhovom dôchodku, u invalidov potvrdenie o sociálnom poistení s poklesom miery schopnosti pracovať nad 71 percent.
Žiadanku pre vydanie mestskej karty bude vyplňovať zamestnanec dopravného podniku a žiadateľ svojim podpisom potvrdí správnosť údajov.
Eskorta s Vitaliom. Zo súdu ho odváža do väznice na Floriánskej ulici.
Ukrajinca, ktorý vo štvrtok vykradol záložňu, vzal súd do väzby. Kradnúť ho podľa neho donútila zlá životná situácia.
KOŠICE. Na Furči sa stal vo štvrtok dopoludnia prvý prepad záložne v tomto roku.
Kuklou maskovaný muž vošiel do prevádzky v OC Torysa, železnou tyčou rozbil vitrínu a vzal zlaté šperky. Hoci s lupom utekal štyri kilometre, policajtom sa ho na Rampovej ulici podarilo zadržať.
Vitalij V. z Ukrajiny bol obvinený z prečinu krádeže a poškodzovania cudzej veci. Po noci v policajnej cele ho včera ráno eskorta predviedla na Okresný súd Košice I.
Prokurátor návrh na väzbu zdôvodnil obavou, že Vitalij ujde alebo bude pokračovať v trestnej činnosti. Cudzincovi priťažil aj fakt, že bol na neho vydaný zatykač kvôli inej trestnej činnosti.
Pred sudcom sa Vitalij ku krádeži šperkov priznal. Vysvetlil, že k prepadnutiu záložne ho donútila zlá životná situácia. Dodal, že hoci na Furči býva jeho syn, on sám je bezdomovcom. Svoje konanie oľutoval.
Sudca vyhovel návrhu prokurátora a vzal Vitalija do väzby. Uznesenie je právoplatné, lebo Ukrajinec sťažnosť nepodal.
Úpravy cestovných poriadkov MHD súvisia s posunutými odchodmi vlakov.
KOŠICE. Od Nového roku uskutočnil Dopravný podnik mesta Košice (DPMK) niektoré drobné úpravy v cestovných poriadkoch mestskej hromadnej dopravy (MHD).
Odchody prvých a posledných spojov sa prispôsobili tak, aby lepšie nadväzovali na posunuté odchody vlakov.
Zaviedla sa tiež pravidelná obsluha MHD pre obyvateľov novej satelitnej oblasti Panoráma - zastávka Heringeš.
Zmeny pre IC vlaky
Úprava cestovných poriadkov MHD súvisí so zmenou cestovných poriadkov Železničnej spoločnosti Slovensko.
V snahe o zabezpečenie nadväznosti spojenia MHD k prvému, či poslednému IC vlaku, došlo k úpravám odchodov prvých a posledných spojov na linkách 2, 3, 6, 7, 12, 15, 16, 17 a 19, informovala hovorkyňa DPMK Michaela Karaffová.
Je tak zabezpečené spojenie MHD zo všetkých sídliskových mestských častí k odchodu ranného IC vlaku v trase Košice - Žilina - Bratislava, ako aj nadväzné spoje po príchode posledného IC vlaku do Košíc.
MHD pre Panorámu
Na základe požiadavky mesta Košice, mestskej časti Opátske a obyvateľov oblasti Panoráma sa zavádza pravidelná obsluha zastávky Heringeš.
Počas všetkých dní budú spoje liniek číslo 20 a 20L v smere do Košickej Novej Vsi prechádzať cez Heringeš.
V opačnom smere nebude zachádzať žiaden spoj najmä pre problematické ľavé odbočenie na križovatke na Zdobu, ktoré vo významnej miere zdržovalo ostatných cestujúcich a zhoršovalo pravidelnosť MHD, doplnila Karaffová s tým, že od 1. januára je zastávka Heringeš obsluhovaná celodenne a celotýždenne, v smere z centra na Lingov 47 spojmi počas pracovných dní a 27 spojmi počas voľných dní.
Mesto má zabezpečiť rekonštrukciu aj prevádzku najobľúbenejšieho košického kúpaliska. Z vízie akvaparku za 28 miliónov eur je zatiaľ reálna iba prvá etapa za 2 milióny.
Chátrajúca pamiatka. Po rokoch znovu ožije.
KOŠICE. V tomto roku sa má v Košiciach začať rekonštrukcia kúpaliska Červená hviezda, aby v lete 2015 už fungovalo.
Najprv však ešte treba získať súhlas pamiatkarov, spracovať projektovú dokumentáciu a vybrať stavebnú firmu. Taký je plán mesta a rezortu vnútra ako spolumajiteľov kúpaliska.
Mesto je tam majiteľom pozemkov o výmere 7 500 metrov štvorcových. Štát okrem 3 400 metrov štvorcových vlastní hlavnú budovu so šatňami a tribúnou a ďalšie objekty vrátane pamiatkovo chránených bazénov.
Zbúrajú aj postavia
Zbúrajú oplotenie, prístavby, telesá bazénov, zastaranú technológiu, stánky, ihriská a vyrúbu nežiaduce dreviny.
Zrekonštruujú budovy, spevnené plochy, bazény a plavecký aj rozšíria pre potreby medzinárodných vodnopólových súťaží.
Opravia i unikátne technické pamiatky, ako sú teleso sprchy s kovovou zbernou nádobou či skokanská veža.
Postavia nový bazén pre relax, jeden bazén pre deti do 5 rokov a ďalší pre väčšie. Pribudnú nový plot, technológia bazénov, rozvody, lavičky, koše, lehátka a terénne i sadové úpravy.
Celé to má stáť 2,2 milióna eur. Stavebné náklady 2 milióny eur bude financovať ministerstvo a 200-tisíc na prípravu a inžiniersku činnosť dá mesto.
Vyplýva to zo zmluvy medzi Košicami a rezortom vnútra, ktorú podpísali primátor Richard Raši a minister Róbert Kaliňák (obaja Smer). Združenú investíciu schválila v októbri vláda a v decembri mesto.
Kúpalisko roky chátra
Najobľúbenejšie letné mestské kúpalisko, známe i ako ČH alebo ŠKP, je národnou kultúrnou pamiatkou, ale už roky je zatvorené a chátra. Po rekonštrukcii ho má prevádzkovať mesto.
Okrem verejnosti či vodnopólistov by malo slúžiť aj na služobnú a špeciálnu prípravu policajtov, hasičov a horských záchranárov i na relax zamestnancov ministerstva.
Na prípadné spoločné prevádzkovanie kúpaliska s Mestskou krytou plavárňou bude potrebná dohoda so Starým Mestom ako jej vlastníkom. Rokovať o tom budú už pri príprave projektu.
Dva milióny eur už ministerstvo koncom roka zložilo na osobitný účet mesta, ktoré rezort splnomocnil na zabezpečenie celého procesu rekonštrukcie.
Ak by sa ukázalo, že treba viac ako 2,2 milióna eur, na zvýšení objemu financií sa majú ministerstvo a mesto podieľať v pomere 91% k 9%.
Akvapark za 28 miliónov
„Pôvodne sa investícia odhadovala až na 3 milióny eur, ale vzhľadom na to, že je to národná kultúrna pamiatka, v prvej etape by sme kúpalisko len upravili,“ informoval viceprimátor Ján Jakubov (Smer).
Plánovaná rekonštrukcia je podľa štúdie mesta, spracovanej vlani, ešte len prvou z viacerých možných etáp.
Tie ďalšie rátajú aj s výstavbou moderného akvaparku s toboganmi, polyfunkčnými objektmi, podzemným parkoviskom i parkovacím domom, sčasti na cudzích pozemkoch susednej autobusovej stanice, spolu za 28 miliónov eur.
Podľa radnice je to dlhodobá vízia.
KOŠICE. Neznámi vandali v Košiciach na prelome roka rozbili tri poštové schránky.
„Vystrájali na Čingovskej, Aténskej ulici a na Triede gen. Ludvíka Svobodu. Slovenskej pošte spôsobili celkovú škodu 750 eur,“ vysvetlil krajský policajný hovorca Alexander Szabó.
Vyšetrovateľ začal trestné stíhanie vo veci zločinu poškodzovania a ohrozovania prevádzky všeobecne prospešného zariadenia. Ak sa podarí páchateľov vypátrať, hrozí im trest na 1 až 5 rokov.
Exšéf hraničnej polície v Sobranciach ide pred súd za úplatok
Podľa obvinenia mal Miroslav Uchnár prijať 2 600 eur za zamestnanie ženy na hraničnej polícii.
SOBRANCE. Bývalý šéf Riaditeľstva hraničnej polície v Sobranciach Miroslav Uchnár sa postaví pred súd.
Uchnár, ktorý sa podieľal na prípravách zabezpečenia slovensko-ukrajinskej hranice pred vstupom Slovenska do Schengenu, je obvinený z prijímania úplatku.
Stíhaný za štyri skutky
"Prokurátor Úradu špeciálnej prokuratúry podal obžalobu na M. U. pre pokračovací zločin prijímania úplatku a iné," povedala hovorkyňa špeciálnej prokuratúry Jana Tökölyová.
Okrem prijímania úplatku je obvinený aj zo zneužívania právomoci verejného činiteľa. Stíhajú ho spolu za štyri skutky.
Miroslava U. obvinila inšpekcia ministerstva vnútra ešte vo februári 2010.
Rezort vnútra vtedy informoval, že Miroslav Uchnár mal v roku 2009 prijať úplatok 2 600 eur ako protihodnotu za to, že zabezpečí prijatie 32-ročnej ženy do služobného pomeru na Úrade hraničnej a cudzineckej polície.
Špecializovaný trestný súd v Pezinku vytýčil verejné zasadnutie na 8. januára.
V Bosne zahynul desaťročný chlapec po výbuchu nášľapnej míny
Dieťa zbieralo železný šrot na označenom mínovom poli. Krajina zostáva zamorená nášľapnými mínami aj 18 rokov po vojne.
SARAJEVO. Desaťročného chlapca zabil v sobotu výbuch nášľapnej míny v blízkosti mesta Gračanica na severe Bosny a Hercegoviny.
K nehode došlo na označenom mínovom poli, kde chlapec spolu so svojím otcom zbieral železný šrot.
Informovali o tom bosnianske médiá, na ktoré sa odvolala agentúra Hina.
Chlapcovu smrť potvrdila polícia v meste Doboj. Jej predstaviteľ zároveň uviedol, že život ohrozujúce zranenia utrpel aj chlapcov otec.
Podľa miestnych médií sa rodina zabitého chlapca živila zberom a predajom starého železa.
Viac ako tri percentá územia Bosny a Hercegoviny sú zamorené nášľapnými mínami aj napriek skutočnosti, že vojna v tejto časti sveta sa skončila pred 18 rokmi.
Podľa niektorých odhadov od roku 1995 pri výbuchoch pozemných mín zahynulo alebo sa zranilo až 7500 ľudí. Pri odstraňovaní mín zahynulo v tejto krajine aj 45 profesionálnych pyrotechnikov.
Na diaľnici v New Yorku núdzovo pristálo malé lietadlo
Lietadlo malo problémy s motorom. Pilot aj dve pasažierky vyviazli bez vážnejších zranení.
NEW YORK. Menšie lietadlo v sobotu popoludní núdzovo pristálo na diaľnici v New Yorku.
Incident vyľakal vodičov, nikto však neutrpel vážnejšie zranenia, informovala s odvolaním sa na miestne úrady agentúra AP.
Lietadlo Piper PA-28 vyštartovalo zo štátu Connecticut na prehliadku Sochy slobody a práve smerovalo späť, keď malo nekonkretizované problémy s motorom. Pilot sa preto rozhodol pristáť na diaľnici v newyorskom obvode Bronx v oblasti, kde prechádza cez Van Cortlandtov park.
Na palube boli traja ľudia - pilot a dve pasažierky. Podľa polície ani hasičov zjavne neutrpeli vážne poranenia.
Newyorský starosta Bill de Blasio uviedol, že ich previezli do nemocnice v Bronxe so život neohrozujúcimi zraneniami.
"Bol to tak trochu zázrak, čo sa stalo dnes v našom meste," povedal de Blasio novinárom s tým, že úspešné pristátie na diaľnici bez vážnejších zranení alebo úmrtí bolo "úžasné".
K šťastnému koncu prispelo zrejme aj to, že dopravu na diaľnici zastavili pracovníci mestského dopravného oddelenia, ktorí pri oprave výtlkov zbadali lietadlo smerujúce k nim. Stroj podľa fotografií svedkov skončil so zničeným podvozkom pri zasneženom kraji cesty.
Diaľnica bola uzavretá asi dve a pol hodiny.
Za toto dostávajú peniaze! Najčudnejšie zamestnania o ktorých sa vám ani nesnívalo
Posudzovateľ zápachu.
Každé dieťa sa potýka s otázkou, čím chceš byť až vyrastieš. Často krát dominujú nie príliš „exkluzívne“ a dobre platené zamestnania.
Chlapci chcú byť smetiarmi, hasičmi či automobilovými pretekármi. U dievčat dominuje zasa povolanie lekárky, cukrárky alebo princeznej. Život však prináša rôzne úskalia a keď dospejeme, prijímame aj prácu, ktorá nie je našou vysnívanou. Jednoducho musíme sa niečím živiť. Aké povolania však robia títo ľudia by ste naozaj nečakali. No a čo, hlavne že je z čoho platiť účty.
Mimozemšťan či kapitán Star Treku? Americký poslanec odstúpil prinajmenšom netradične!
Herci zo seriálu Star Trek.
David Waddell, člen mestskej rady v meste Indian Trail v americkom štáte Severná Karolína, vo štvrtok odstúpil zo svojho postu veľmi neobvykle!
Ako informovala agentúra AP, svoj mandát totiž zložil prostredníctvom listu, ktorý napísal v klingončine. Klingončina je fiktívny jazyk, ktorý používa mimozemská rasa Klingonov v seriáloch a filmoch z univerza Star Trek.
Vymysleli ho dvaja herci zo seriálu a niekoľko lingvistov v roku 1984. Rozprávajú ňou predovšetkým fanúšikovia tohto vedecko-fantastického univerza. Okrem latinky sa zapisuje aj fiktívnym klingonským písmom. V tomto vyšli aj niektoré slávne literárne diela, napríklad Hamlet.
Waddell povedal, že si túto formu rezignácie zvolil ako žart pre zasvätencov. Starosta Michael Alvarez to ale označil za neprofesionálne. Poslanec odstupuje ku koncu mesiaca, hoci jeho mandát vyprší až v decembri budúceho roka.
To je sila: Muž vyvolal senzáciu, má dva penisy a dokáže s nimi divy!
Týmto sa nemôže pochváliť hocikto
Netrvalo dlho a už tu máme prvú veľkú internetovú senzáciu tohto roka. Je ňou muž, ktorý si hovorí Double Dick Dude. Tí jazykovo vybavenejší už určite pochopili, že sa môže pochváliť dvoma pohlavnými údmi.
Užívateľ, ktorý nezverejnil svoju pravú identitu, zverejnil fotku svojich penisov na Nový rok. Trpí vzácnou poruchou, ktorej sa hovorí penilná duplikácia a v USA postihuje jedného zo šiestich miliónov chlapcov.
Američan, ktorý je bisexuálom a v súčasnosti je vo vzťahu s mužom aj ženou, tvrdí, že oba údy fungujú plne nezávisle na sebe a dokážu individuálne dosiahnuť erekciu a vyvrcholenie. Ľudia na jeho bizarný zdravotný stav reagujú rôzne. Niektorí onemejú od úžasu, iní si zas myslia, že ide o podvod. V každom prípade dotyčnou snímkou spôsobil obrovský rozruch a ľudia ho zavalili stovkami otázok, na ktoré prostredníctvom siete Reddit odpovedal.
Mimoriadne obdarený muž okrem iného prezradil, že si chce oba penisy ponechať, hoci v mladosti uvažoval o odstránení jedného z nich. "Mám vďaka tomu väčšie sebavedomie a pocit, že som naozaj jedinečný," uviedol. Keď sa ho jeden užívateľ spýtal na najpamätnejší pohlavný styk, odvetil, že ho prežil s ďalšími šiestimi ľuďmi - troma ženami a troma mužmi.
Jedna z mála tienistých stránok tohto stavu je podľa dotyčného fakt, že sa mu v semenníkoch tvorí dvakrát viac semena, takže sa ho musí zbavovať prinajmenšom každých pár dní. Vzhľadom na to, že je bigamista, s tým ale určite nemá najmenší problém.
Tak bezpečne ako dnes sa ani zďaleka ešte nelietalo
V roku 2013 zahynulo pri leteckých nehodách strojov nad štrnásť pasažierov 265 ľudí.
Za bezpečnejším lietaním je lepšia navigácia aj spoľahlivejšie stroje.
Niektoré odhady hovoria, že až štvrtina ľudí môže trpieť úzkosťou či strachom z lietania.
Pohľad na minuloročnú štatistiku leteckých havárií by nielen ich mohol trochu upokojiť. Lietanie dopravnými lietadlami nebolo nikdy bezpečnejšie.
Vyplýva to aj z minuloročných záznamov o nehodách, ktoré zverejnila nezávislá organizácia Aviation Safety Network, ktorá robí štatistiku nehôd.
Všímala si nehody nevojenských lietadiel, ktoré na palube viezli najmenej štrnásť pasažierov, teda najmä bežné komerčné lety. A zistila, že to bol rekordný rok.
Jednoznačne najmenej
2004 – 454 mŕtvych
2005 – 1074 mŕtvych
2006 – 905 mŕtvych
2007 – 773 mŕtvych
2008 – 589 mŕtvych
2009 – 760 mŕtvych
2010 – 943 mŕtvych
2011 – 524 mŕtvych
2012 – 475 mŕtvych
2013 – 265 mŕtvych
Zdroj: Aviation Safety
Podľa jej prepočtov vlani zahynulo v lietadlách 265 ľudí. Od sledovania nehôd v roku 1950 je to jednoznačne najnižší počet.
Predtým bolo najmenej obetí v roku 2004 (454) a počet z roku 2012 (475) klesol takmer o polovicu. Počet nehôd (29) bol v roku 2013 druhý najnižší.
„Od roku 1997 priemerný počet leteckých nehôd neustále a trvalo klesá. Je to pravdepodobne z veľkej časti vďaka pokračujúcim snahám medzinárodných organizácií a leteckého priemyslu o vyššiu bezpečnosť,“ citovala stránka svojho šéfa Holanďana Harra Rantera, ktorý ju v roku 1996 založil.
Nie je prekvapivé, že najviac nehôd sa stalo v Afrike. Každá piata sa viaže k tomuto kontinentu napriek tomu, že naň pripadajú len tri percentá všetkých letov.
V Európe (ak nerátame Ukrajinu a Rusko) sa vlani nestala žiadna havária.
Najhoršiu nehodu vlani zažili v ruskom meste Kazaň, keď zahynulo všetkých 50 ľudí na palube vrátane syna prezidenta ruskej republiky Tatarstan.
Miliardári sveta majú za sebou dobrý rok, na špičku sa vrátil Gates
Aj keď dáva miliardy na charitu, jeho majetok stále rastie. Zakladateľ Microsoftu už nezarába len na tejto firme.
Bill Gates, opäť najbohatší muž sveta.
NEW YORK, Miliardári sveta majú za sebou dobrý rok.
Majetok najbohatších tristo z nich podľa indexu agentúry Bloomberg narástol o 524 miliárd dolárov, spolu má ich majetok hodnotu 3,7 bilióna dolárov.
Aspoň také boli výsledky k 31. decembru, keďže Bloomberg informácie o majetkoch aktualizuje denne. Na rozdiel od známeho rebríčka najbohatších ľudí sveta, ktorý zostavuje magazín Forbes.
Gates opäť na čele
Spomedzi tristo najbohatších ľudí majetok nenarástol len sedemdesiatim, na čelo rebríčka sa vrátil Bill Gates.
Zakladateľ Microsoftu síce venoval 28 miliárd dolárov svojej nadácii, ktorá sa zaoberá rozvojovými projektmi v oblasti zdravotníctva a boja proti chudobe, no jeho majetok napriek tomu naďalej rastie.
Za posledný rok vzrástol podľa agentúry o 15,8 miliardy eur, aktuálne má hodnotu 78,5 miliardy.
Už 16. mája tak na čele rebríčka najbohatších vystriedal mexického telekomunikačného magnáta Carlosa Slima, ktorého médiá označovali za najbohatšieho od roku 2010.
Pri Gatesovi sa málo vie, že väčšina jeho majetku už nie je v Microsofte, ktorého akcie vlani stúpli o štyridsať percent. Vo firme má len štvrtinu majetku, cez firmu Cascade Investments spravuje podiely v desiatkach firiem.
Napríklad v sieti hotelov Four Seasons alebo v kanadskej národnej železničnej spoločnosti.
Aviation Safety Network spomína iba jednu haváriu veľkého dopravného lietadla s viac ako sto ľuďmi na palube. V júli traja z vyše 300 ľudí neprežili haváriu Boeingu 777 letiaceho z Južnej Kórey do San Francisca.
Len na porovnanie: najkrvavejším rokom v posledných dvoch desaťročiach bol rok 1996. Vtedy zahynulo 1845 ľudí.
Až 340 z nich zahynulo pri dvoch nehodách v Spojených štátoch, na Long Islande napríklad zhoreli po explózii v palivovej nádrži. Niečo podobné sme vlani nevideli.
Nehodu skôr prežijú
Je veľa dôvodov, prečo je lietanie čoraz bezpečnejšie.
„Lietadlá a motory sú spoľahlivejšie. Vyspelejšia navigácia a systém varovania rázne znížili kedysi bežné incidenty, že sa lietadlá zrazili či narazili v zlom počasí do hôr,“ napísal americký New York Times.
Ak lietadlo nakoniec havaruje, je vyššia šanca, že pasažieri prežijú.
Počet lietajúcich cestujúcich pritom rok čo rok stúpa. Miliarda pasažierov ročne lieta od roku 1978, dve miliardy od 1999. V roku 2012 to už boli necelé tri miliardy cestujúcich.
Tí sa môžu sťažovať na čokoľvek, no čo sa týka bezpečnosti, môžu byť podľa jedného prirovnania experta Johna Hansmana rovnako pokojní, akoby išli výťahom. Riziko smrti je podobné.
San Francisco, USA, 3 mŕtvi
V júli havaroval pri pristávaní v San Franciscu Boeing 777 Asiana Airlines letiaci z Južnej Kórey. Lietadlo priskoro zosadlo na dráhu. Z vyše tristo cestujúcich zahynuli traja.
Kazaň, Rusko, 50 mŕtvych
Počtom obetí sa najväčšia nehoda minulého roku odohrala pri ruskom meste Kazaň. Pri pokuse o pristátie lietadlo vybuchlo. Zahynul v ňom aj syn prezidenta Tatarstanu Rustam Minnichanov.
Laos, 49 mŕtvych
V októbri sa vlani stala počtom mŕtvych druhá najhoršia havária. Lietadlo počas miestneho letu spadlo do rieky Mekong v štáte Laos. Zahynulo všetkých 49 ľudí na palube, medzi nimi aj Francúzi či Američania.
Doneck, Ukrajina, 5 mŕtvych
Jediný prípad, keď havarovalo v roku 2013 lietadlo v Európe (ak nerátame dva ruské ázijské incidenty), sa stal na Ukrajine. Vo februári havaroval Antonov 24RV v Donecku. Z 50 ľudí zahynulo päť.
Namíbia, 33 mŕtvych
Najnebezpečnejšie je lietanie v Afrike. A nielen pre horšie lietadlá. V novembri havarovalo na polceste lietadlo v Namíbii. Podľa vyšetrovania pilot havaroval úmyselne.
Bohatší zbohatnú viac
„Gatesov návrat na čelo rebríčka ukazuje, ako kvantitatívne uvoľňovanie zo strany centrálnych bánk zvýhodňuje ľudí, ktorí už majú dosť peňazí, oproti tým, ktorí ich potrebujú,“ povedal pre britské Radio 5 Tom Stevenson z investičnej spoločnosti Fidelity Worldwide.
„Ale aspoň s tými peniazmi robí dobré veci,“ dodal.
Majiteľ siete supermarketov a realitný magnát John Catsimatidis tvrdí, že situácia sa výrazne nezmení ani v tomto roku. „Bohatí budú bohatnúť aj v roku 2014.
Úroková miera ostane nízka, akciové trhy budú rásť a rásť bude aj ekonomika, najmenej o dve percentá,“ predpovedal newyorský biznismen pre Bloomberg.
Zuckerberg je najštedrejší, daroval miliardu
Americkí miliardári darovali vlani viac než rok predtým. Na ich čele je zakladateľ Facebooku.
SILLICON VALLEY,. Nemá ešte ani tridsať rokov, no už je najštedrejším americkým darcom roku 2013.
Zakladateľ Facebooku venoval 18 miliónov akcií firmy komunitnej nadácii v Sillicon Valley, kde Facebook sídli. Akcie majú hodnotu 992,2 milióna dolárov.
Je to vôbec prvýkrát, čo niekto mladší ako tridsať rokov dal najvyšší dar. V roku 2012 bol Zuckerberg na druhom mieste za finančníkom Warrenom Buffetom. Aj vtedy Zuckerberg daroval nadácii 18 miliónov akcií, no tie mali menšiu hodnotu, „len“ 500 miliónov dolárov.
Vďaka rastu hodnoty akcií sociálnej siete stúpol aj Zuckerbergov majetok na 25 miliárd dolárov. Na charitu Zuckerberg prispieval aj predtým.
V roku 2010 sa pridal k iniciatíve Billa Gatesa a Warrena Buffeta, kde sa zaviazal, že väčšinu majetku rozdá. Prispel aj na školy v meste Newark.
V roku 2013 zbohatla aj väčšina ostatných miliardárov, čo sa prejavilo na daroch. Počet darov prekračujúcich milión dolárov medziročne stúpol podľa Chronicle of Philantropy o 57 percent, desať najväčších darov malo spolu hodnotu 3,45 miliardy.
„Bol to oveľa silnejší rok. Ak ste sa chceli dostať do top 10 na zozname, museli ste v roku 2013 darovať oveľa vyššiu sumu,“ povedala pre LA Times Stacy Palmerová z Chronicle. Predtým stačilo 60 miliónov dolárov, na desiatom mieste za rok 2013 je šesť darcov so stomiliónovými darmi.
Za Zuckerbergom sa v rebríčku umiestnil šéf NIKE Phil Knight, ktorý venoval 500 miliónov na výskum rakoviny, tretí bývalý starosta New Yorku Michael Bloomberg poslal 350 miliónov na účet Univerzity Johnsa Hopkinsa, kde sám študoval.
Najviac si zarobil hazardom
Kasínový magnát z Las Vegas si vlani pripísal najväčší zisk, až 15 miliárd dolárov.
TEL AVIV. Za jediný rok si americký magnát Sheldon Adelson viac ako zdvojnásobil svoj majetok. Podľa magazínu Forbes si v roku 2013 pripísal na účet až 15 miliárd dolárov.
Predbehol aj zakladateľa Facebooku Marka Zuckerberga (13,6 miliardy dolárov) a šéfa Amazonu Jeffa Bezosa (13,3).
Osemdesiatročný vlastník kasín s vplyvom na médiá a politiku v Spojených štátoch aj Izraeli si spomedzi svetových boháčov minulý rok polepšil najviac. Podpísal sa pod to hlavne úspech jeho nových kasín v Macau a Singapure.
Biznismen v dvanástich
Adelson ako mnohí miliardári jeho éry začínal zarábať ešte v detstve a kým dosiahol tridsiatku, dvakrát zbankrotoval, ale dokázal sa pozbierať a stal sa milionárom.
Keď mal dvanásť, požičal si od strýka sto dolárov a získal licenciu na predaj novín. Bol v armáde, krátko sa živil ako súdničkár, nikdy nedosiahol vyššie vzdelanie.
Mal však obchodníckeho ducha a vedel predvídať. V 70. rokoch investoval do firmy, čo organizovala prvý počítačový veľtrh a úspešne ju predal. Od 90. rokov sa venuje hlavne aktivitám v Las Vegas a rozširovaniu kasín po celom svete.
Izraelský patriot
Adelson, syn ukrajinských imigrantov židovského pôvodu, je silným podporovateľom Izraela a priateľom premiéra Benjamina Netanjahua.
Práve pre vzťah k Izraelu prebehol k republikánom, hoci predtým sa hlásil dlhé roky k Demokratickej strane, ktorá v čase jeho mladosti prejavovala väčšie sympatie k Židom a menšinám.
Adelson je proizraelský lobista, ale vie zalobovať aj za svoje obchodné záujmy a podľa niektorých kritikov aj spôsobom, ktorý je na hrane dobrých mravov.
V Izraeli vlastní denník Israel HaJom, ktorý je zadarmo a netají sa sympatiami k vláde. Je filantropom, sponzoruje výskum, osobitne ten zameraný na drogovú závislosť, ktorá mu zabila syna.
Indonézska sopka vybuchla 30-krát
Indonézska sopka Sinabung na severe ostrova Sumatra vybuchla v priebehu soboty najmenej 30-krát.
Vulkán sa prebudil k životu už pred niekoľkými mesiacmi a opäť chrlil do ovzdušia popol, skaly a prúdy horúcej lávy až do výšky štyroch kilometrov. Ako informoval hovorca národného úradu civilnej ochrany Sutopo Purwo Nugroho, išlo o najväčšie zo súčasných explózií lávy. V dôsledku sopečnej aktivity svoje domovy opustilo skoro 20-tisíc ľudí. V okolí sopky platí najvyšší stupeň ohrozenia a v päťkilometrovom okruhu okolo vulkánu by sa z bezpečnostných dôvodov nemali nachádzať žiadni ľudia.
Sopka Sinabung.
Sinabung je jednou z niekoľkých desiatok aktívnych sopiek v Indonézii, ktorá leží v pásme tektonických zlomov známom pod označením Ohnivý kruh. Najnovšia séria erupcií sa začala v polovici septembra, zatiaľ čo v priebehu minulého týždňa sa opäť prebudila i Merapi na Jáve považovaná za najaktívnejšiu sopku v krajine.
Ďalším výhercom predvianočných miliónov dolárov je vodič kamiónu
Jedným z dvoch výhercov druhého najvyššieho jackpotu v histórii stávkových hier v Spojených štátoch je vodič kamiónu vietnamského pôvodu, ktorý na svoju tiket zabudol. Spomenul si naň až po dovolenke a preto sa k výhre prihlásil až teraz s oneskorením.
Lotéria Mega Millions
Losovalo sa už pred Vianocami a s inou výherkyňou v stávkovej hre Mega Millions získal 636 miliónov dolárov. Informovala o tom v piatok agentúra AP.
Steve Tran si víťazný tiket kúpil za päť dolárov v San José, kam často jazdí s rodinou, pretože v meste žije veľká vietnamská menšina. Potom ho založil a zabudol, kým ho nezarazilo, že jeden z výherných tiketov je zo v San José. Vŕtalo mu to hlavou uprostred noci, tak vstal a išiel si to overiť.
Po pochopiteľňom šoku, ktorý zasiahol celú zburcovanou rodinu, potom zavolal svojmu šéfovi, že už do práce nepríde. Teraz má 60 dní na rozmyslenie, či bude chcieť ročnú splátku počas tridsiatich rokov alebo jednorazové vyplatenie svojej sumy. V druhom prípade sa jeho výhra podľa ustanovení lotérie zníži na „obyčajnú“ polovicu z približne 341 miliónov dolárov.
Druhá výherkyňa z Georgie Ira Curryová sa pre túto druhú možnosť už rozhodla. Robí to prakticky každý výherca.
Doposiaľ najvyššia výhra bola v rovnakej hre predvlani v marci. Niekoľko výhercov si vtedy rozdelilo jackpot vo výške 656 miliónov dolárov.
Steven Seagal si berie príklad od Schwarzeneggra: Chce kandidovať na guvernéra Arizony!
PHOENIX - Známy hrdina akčných filmov Steven Seagal oznámil, že zvažuje svoju kandidatúru na funkciu guvernéra amerického štátu Arizona. Informovala o tom dnes agentúra AP.
Hlavný predstaviteľ filmov Prepadnutie v Pacifiku alebo Aljaška v plameňoch v rozhovore pre televíznu stanicu KNXV-TV uviedol, že sa pokúsi získať najvyššiu štátnu funkciu v Arizone, ale ešte sa o svojej kandidatúre musí poradiť s Joeom Arpaiom, ktorý sám seba vyhlasuje za najdrsnejšieho šerifa v USA.
Seagal (61) sa o svojej prípadnej kandidatúre na guvernéra Arizony zmienil v rozhovore o novej reality šou nazvanej Steven Seagal - Muž zákona: okres Maricopa.
Na tvorbe svojej reality show spolupracoval Seagal práve s Joeom Arpaiom, šerifom arizonského okresu Maricopa. Program sa nakrúcal v Arizone a vysiela ho káblová televízna stanica Reelz Channel.
Odborník na bojové umenia Seagal je členom Arpaiovej družiny zloženej z 3000 dobrovoľníkov rôznych profesií, ktorí spolupracujú s úradom šerifa. Ako guvernér Arizony by chcel Seagal zvýšiť bezpečnosť na hraniciach s Mexikom.
V byte palestínskeho veľvyslanca našli samopaly a pištole
V byte palestínskeho veľvyslanca Muhammada Džamála našli 12 zbraní vrátane samopalov a pištolí. Ich počet nechcel český policajný prezident vzhľadom na prebiehajúce vyšetrovanie spresniť. Palestínsky veľvyslanec zahynul vo svojom byte 1. januára po výbuchu trezoru.
Dcéra palestínskeho veľvyslanca v Prahe tvrdí, že ho zabili.
V tejto budove došlo k výbuchu. V tejto budove došlo k výbuchu. Na mieste bola podľa ČTK asi desiatka policajných áut, dve záchranky a hasiči. V tejto budove došlo k výbuchu.
V pražskej rezidencii palestínskeho veľvyslanca Džamála Muhammada Džamála našli 12 zbraní vrátane samopalov a pištolí. Zaistili ich tam českí policajti zasahujúci po explózii trezoru, ktorá palestínskeho ambasádora usmrtila.
Počet zbraní na priamu otázku potvrdil aj policajný prezident Martin Červíček, ktorý tak ukončil špekulácie, aký arzenál sa našiel v rezidencii v pražskej štvrti Suchdol. "Musím sa razantne ohradiť proti dezinformáciám, že policajti odviezli okolo 70 zbraní. Je to nezmysel," povedal denníku Červíček.
Policajný prezident však vzhľadom na prebiehajúce vyšetrovanie odmietol spresniť, koľko sa našlo pištolí a koľko samopalov. "Musíme zbrane podrobiť genetickému a balistickému skúmaniu, dovtedy nebudeme tieto informácie zverejňovať," povedal Červíček pre MF DNES.
POLÍCIA VYLUČUJE ATENTÁT
Česká polícia uviedla, že explózia nebola dielom atentátnika. Stále však nie je jasné, ako sa výbušnina do rezidencie dostala. Z možností, či bola súčasťou zabezpečovacieho zariadenia trezoru alebo išlo o uloženú trhavinu, je pravdepodobnejšia tá druhá.
RODINA: BOL TO ATENTÁT
Dcéra zabitého veľvyslanca Rana Džamálová tvrdí, že nálož bola úmyselne nastražená pod trezorom - jej výpoveď sa tak rozchádza s verziou českej polície aj s vyhláseniami hovorcu ambasády a palestínskeho ministra zahraničných vecí. Džamálová komentuje udalosti z palestínskeho mesta Ramalláh na západnom brehu Jordánu a informácie má sprostredkované.
V Českej republike je to druhý odhalený prípad zbraní, ktoré ilegálne ukrývali zahraniční diplomati. V roku 2003 vydali Iračania zbrane vrátane protitankovej strely, s ktorou chceli zaútočiť na budovu Rádia Slobodná Európa v centre Prahy
Pomsta manžela za rozvod? Z Českej sporiteľne unikli citlivé údaje o platoch manažérov
V silvestrovské ráno si zhruba 300 ľudí prečítalo pikantný e-mail, ktorý prišiel zo schránky širšieho vedenia Českej sporiteľne. Banka si myslí, že je za tým búrlivé rozvodové konanie jednej z manažériek.
Manažérke sa zrejme chcel pomstiť manžel sa rozvod, zneužil jej počítač a identitu na rozoslanie citlivých informácií.
Citlivé údaje o obchodných plánoch banky, informácie o príjmoch najvyššieho manažmentu v dcérskych spoločnostiach, či indície o sprenevere a sexuálnom obťažovaní.
Za únik týchto informácií, ktoré sa dostali na českú verejnosť na Silvestra, zrejme môže búrlivý rozvod jednej z manažériek banky.
Manažérka totiž pracovala na projektoch zlučovania dcérskych spoločností, medzi ktoré patrí penzijná spoločnosť a stavebná sporiteľňa a disponovala množstvom informácií.
PIKANTNÝ SILVESTROVSKÝ E-MAIL
V silvestrovské ráno si asi 300 ľudí, vedúcich zamestnancov Českej sporiteľne, Erste Group či Českej národnej banky, prečítalo pikantný e-mail, ktorý prišiel zo schránky širšieho vedenia finančnej skupiny Českej sporiteľne.
V anglickom texte sa písalo o novoročnej rezignácii manažérky a jej dôvodoch. „Vážené dámy a páni, mrzí ma, že vás musím zaťahovať do tejto záležitosti, ale rada by som nasmerovala vašu pozornosť na sexuálne obťažovanie, strety záujmov a možné zneužitie finančných prostriedkov,“ píše sa v e-maili.
V správe sa spomínajú aj vzťahy na pracovisku a z nich plynúce konflikty záujmov v odmeňovaní. Priložené boli aj úryvky zo šteklivej e-mailovej konverzácie medzi manažérkou a dvoma inými kolegami.
JE ZA TÝM MSTIACI SA MANŽEL?
V prílohe boli aj interné tabuľky s údajmi o platoch v dcérskych spoločnostiach. Okrem toho tam boli uvedené aj chystané zmeny.
Sporiteľňa na informácie zareagovala, že z jej strany išlo o podcenenie bezpečnostných opatrení a porušenie interných predpisov.
„Bol odcudzený služobný počítač a zneužitá identita manažérky zrejme rodinným príslušníkom,“ povedala pre iDnes Helena Matuszná z tlačového oddelenia Českej Sporiteľne.
Vedenie banky je presvedčené, že manažérka e-mail nepísala. Interne to prešetrujú a chystajú aj trestné oznámenie
Cesty smrti sú na juhu okolo Dunajskej Stredy
Polícia sľubuje, že sa zameria na miesta, kde najviac zomierajú ľudia. Nové radary dajú skôr na menšie cesty.
Smrteľná nehoda sa stala na ceste medzi Šamorínom a Dunajskou Stredou aj v decembri.
Polícia a ministri vnútra a dopravy sa v piatok pochválili rekordne najnižším počtom obetí na cestách.
Minulý rok zomrelo 223 ľudí, čo je najmenej od roku 1966. V niektorých oblastiach Slovenska však nehôd ubúda len pomaly.
Jasne vyčnievajú Žilinský a Trnavský kraj. V tom prvom bolo 40 mŕtvych, v tom druhom 39. V prepočte na počet kilometrov a počet obyvateľov je najhorší Trnavský kraj.
Krajom pritom vedie diaľnica aj rýchlostná cesta, ktoré sú považované za najbezpečnejšie cesty. Nemá tiež žiadne vyššie kopce.
Policajný viceprezident Ľubomír Ábel tvrdí, že štatistiku v Trnavskom kraji kazí juh, kde je najvyššia nehodovosť. Tam diaľnice ani rýchlostné cesty nie sú.
„Najhoršie je na tom Dunajská Streda. K tragickým nehodám tam dochádza už niekoľko rokov.“ Za nehody na okresných cestách viní aj kamióny.
Za množstvo tragických nehôd v Žilinskom kraji zasa podľa Ábela môžu dve veľmi vyťažené cesty zo Žiliny do Čadce a Strečna.
Aj za posledný týždeň roka zomreli tri zo šiestich obetí dopravných nehôd v Žilinskom kraji, presnejšie v blízkom okolí Martina. „Po dobudovaní diaľnic očakávame rapídny pokles obetí,“ hovorí Ábel.
Minister vnútra Robert Kaliňák (Smer) pripomenul, že rýchlostná cesta pomohla napríklad okresu Zlaté Moravce, kde cestu medzi Moravcami a Nitrou pre množstvo obetí premenovali na cestu smrti. Tento rok už v tomto okrese na cestách nezomrel nikto.
Policajný viceprezident včera sľúbil, že sa na rizikové lokality viac zamerajú, budú tam častejšie robiť preventívne akcie.
Napriek tomu, že za najvýraznejším poklesom tragických nehôd je prísny zákon z roku 2009, Kaliňák pokuty znižuje. Hovorí, že tak chce odmeniť vodičov za dobré výsledky.
Zmena vo výške pokút sa podľa Ábela týka len menej závažných priestupkov, ktoré nemajú dosah na nehodovosť. Za niektoré priestupky tak vodiči nezaplatia 60, ale 50 eur.
Tisíce vodičov pijú
Kaliňák považuje stále za veľký problém alkohol za volantom. Každý z posledných dvoch rokov podľa ministra za volantom nafúkalo okolo šesťtisíc vodičov.
Viac ako jedno promile, čo je už hranica trestného činu, a hrozí zaň väzenie, polícia namerala minulý rok až 2656 vodičom. „To sú šialené čísla,“ povedal Kaliňák. Minister dopravy Ján Počiatek (Smer) by tresty za alkohol za volantom ešte sprísnil.
Do roku 2020 chce polícia znížiť počet obetí na 172 ročne.
Dvakrát nespravil skúšky na vodičák. Jazdil viac ako 35 minút
Ak spravíte skúšky na vodičák, jazdiť v aute smiete až po tom, ako vodičák dostanete do rúk.
Bez vodičáku nesmiete šoférovať, aj keď ste skúšky spravili
Adam: "Priateľka nedávno urobila skúšky na vodičský preukaz. Nebola si istá, či môže šoférovať aj na základe potvrdenej Záväznej žiadosti o vydanie vodičského preukazu so zaplatenými kolkami. Pri jej podávaní sa na polícii teda opýtala, ako to je. Od policajtky dostala odpoveď: "Neviem, niektorí to uznávajú, iní nie"."
Vodič smie šoférovať len vtedy, ak má pri sebe predpísané doklady. Záväzná žiadosť o vydanie vodičáku takým dokladom nie je.
Ak by Adamova priateľka šoférovala bez vodičského preukazu, no vodičské oprávnenie by už mala udelené, riskovala by pokutu do 100 eur.
V prípade, že by nemala ešte udelené ani oprávnenie na šoférovanie vozidla, v ktorom by sedela za volantom, pokuta by sa mohla vyšplhať k 300 eurám a ešte by jej mohli pripojiť aj zákaz šoférovania až na dva roky.
Ako dlho jazdiť na skúškach z vodičáku
Maroš: "Definuje zákon o cestnej premávke maximálny čas poslednej skúšky v autoškole, teda v cestnej premávke? Dvakrát som nespravil skúšku a vždy som jazdil viac ako 35 minút. Niektorí kamaráti, čo už majú vodičák, robili poslednú časť skúšky iba 10 až 15 minút. Zdá sa mi nefér jazdiť tak dlho, lebo čím dlhšie jazdím, tým sa zvyšuje pravdepodobnosť, že spravím nejakú banálnu chybu, za ktorú ma môžu vyhodiť."
Predpisy stanovujú, že na autocvičisku má skúška z jazdy na osobnom aute trvať najviac 10 minút. V cestnej premávke najmenej 25 minút.
Nie je teda v rozpore s pravidlami, ak Maroš jazdil na cestách počas skúšky aj viac ako 35 minút.
Počas skúšky komisár hodnotí to, či vodič:
sleduje situáciu v cestnej premávke, najmä pokyny policajta a iných osôb oprávnených riadiť cestnú premávku, svetelné signály, dopravné značky a dopravné zariadenia,
dbá na bezpečnosť cestujúcich vo vozidle a bezpečnosť iných účastníkov cestnej premávky,
vedie motorové vozidlo tak, aby jazda bola šetrná k životnému prostrediu,
dodržiava pravidlá cestnej premávky,
je počas jazdy schopný včas, správne a bez zásahu inštruktora alebo skúšobného komisára reagovať na situáciu v cestnej premávke,
preukáže predvídavosť vo vzťahu ku konaniu iných účastníkov cestnej premávky,
zohľadňuje stav cesty, poveternostné podmienky, výkon, rozmery, hmotnosť vozidla a iné okolnosti, ktoré s vedením vozidla súvisia.
Žiadateľ o vodičské oprávnenie toho musí zvládnuť veľa. Aj banálna chyba však môže viesť na cestách k nepríjemným následkom. Preto je dôležité, aby bol adept na vodičák dobre pripravený a zvládol skúšku aj bez banálnych chýb.
V skutočnej premávke sa vás nikto nebude pýtať, ako dobre ovládate auto a pravidlá. To, čo teraz považujete za nepodstatné, sa môže skončiť aj tragickou dopravnou nehodou.
Preto musia byť skúšobní komisári prísni. Ak by takí neboli, na cesty by sa mohli dostať aj veľmi nebezpeční šoféri (niekedy to vyzerá tak, že takých na cestách jazdí veľmi veľa).
Chodci mimo chodníka musia mať reflexné prvky na sebe aj v obci
Platí to za zníženej viditeľnosti. Ignorovanie tohto pravidla môže znamenať pokutu do 50 eur.
Chodci na krajnici či okraji vozovky sú povinní za zníženej viditeľnosti nosiť reflexné prvky alebo reflexný odev už nie len mimo obce, ale aj v nej.
Pozrite si, čo všetko sa mení v dopravných pravidlách >>
Zákon definuje zníženú viditeľnosť ako viditeľnosť, pri ktorej sa účastníci cestnej premávky dostatočne zreteľne navzájom nevidia. Ani keď nevidia predmety na ceste. Najmä
od súmraku do svitania,
za hmly, sneženia, dažďa a
Podľa ministerstva vnútra si úpravu pravidiel vyžiadal aj vývoj dopravnej nehodovosti s ťažkými následkami práve pre chodcov. Chodci sú najzraniteľnejší účastníci cestnej premávky.
"Ak nebudú videní, môžu počítať aj s blokovou pokutou až do výšky 50 eur. Zavedením tohto pravidla nám nejde o represiu, skôr o prevenciu a výchovu chodcov," zdôvodnila Silvia Keratová z Tlačového odboru Kancelárie ministra vnútra.
Najmä v obciach, ktoré na kraji ciest nemajú chodníky, veľmi výrazne stúpa riziko zrážky chodca vozidlom. Väčšina ľudí nosí tmavé oblečenie, ktoré zhoršuje viditeľnosť chodcov najmä v noci.
Ak chodec na vozovke nemá na sebe reflexné prvky, výrazne sa skracuje vzdialenosť, na ktorú vodič vidí chodca.
Na fotografii spoločnosti 3M vidno, ako vidí vodič chodca v noci zo vzdialenosti 20 metrov, keď má auto zapnuté stretávacie svetlá.
Vľavo je chodec v tmavom oblečení. Aj keď je veľmi blízko auta, vodič vidí iba nohy pod kolenami. V noci aj tie môže ľahko prehliadnuť. Chodca, ktorý má na oblečení reflexné prvky, vidno aj na 150 metrov.
Auto idúce rýchlosťou 70 km/h dokáže zabrzdiť na dráhe približne 70 metrov. Po dvadsiatich metroch sa rýchlosť zníži len na 50 km/h. Chodec uprostred by aj za ideálnych podmienok prežil len náhodou.
Ak havarujete opití, akoby ste havarijnú poistku ani nemali
Havarijné poistenie je určené na ochranu vozidla pred nečakanými nástrahami, napríklad pred dopravnou nehodou či pred krádežou.
"Krátenie alebo zamietnutie sa uplatní, ak vodič viedol v čase poistnej udalosti vozidlo pod vplyvom alkoholu, návykových látok, alebo sa odmietol bezdôvodne podrobiť skúške na požitie alkoholu, alebo návykových látok," uviedla Lucia Muthová z Allianz - Slovenskej poisťovne..
Náraz nepozorných vodičov do dopravných značiek, zvodidiel, stromov či plotov spôsobil viac ako 12 000 poistných udalostí.
Na druhom mieste najčastejších príčin škôd na cestách v havarijnom poistení je náraz iného vozidla do poisteného auta. Nehody, v ktorých bol poistený vodič poškodeným, tak boli príčinou poistných udalostí v 11 000 prípadoch.
Treťou najčastejšou príčinou je zrážka s osobou či pohybujúcim sa predmetom (kamienok), keďže spôsobila takmer 10 000 poistných udalostí.
Vedecká štúdia: Ako naším telom lomcujú emócie? Prečítajte si 5 rád, ako ich zvládať
Dlhodobé potláčanie emócií nie je zdravé.
Viete krotiť svoje negatívne pocity? Fínski vedci z univerzity v Turku popísali, ako emócie pôsobia na rôzne časti ľudského tela.
Napríklad strach cítime v hrudi a v hlave, pri znechutení má človek väčšinou zvláštny pocit v hrdle a v zažívacom trakte, pri depresii cítime akési stuhnutie celého tela. Nový Čas zisťoval, ako môžeme svoje emócie ovládať. Dlhodobé potláčanie môže viesť aj k zdravotným problémom!
1. Najskôr si ich musíme pripustiť
,,Aby sme sa nepoddali nepríjemným pocitom, vprvom rade sičlovek musí uvedomiť a pripustiť, čo prežíva, akú emóciu cíti, teda či sa napríklad jedná o úzkosť, strach, smútok, hnev a následne sa musí rozhodnúť, či skutočne chce pristupovať k riešeniu situácií s chladnou hlavou,“ hovorí psychologička Zuzana Wirtz. Zároveň je dôležitá pevná vôľa a vytrvalosť pri aktívnom riešení namiesto „utápania“ sa vo svojich pocitoch.
2. Ako korigovať hnev či agresivitu?
Na rozdiel od tých pozitívnych, negatívne emócie ako agresivitu, ale aj hnev je lepšie korigovať. ,,Nie však v zmysle ich potláčania, ale skôr v zmysle ich konštruktívneho, sociálne prijateľného vyjadrenia. Keď nás napríklad niekto nahnevá, je z dlhodobého hľadiska efektívnejšie počkať, kým emócie „opadnú“ a následne problém vykomunikovať ako slovné, prípadne až fyzické agresívne správanie,“ radí psychologička Denisa Demovičová.
3. Pomáha aj šport alebo hudba
,,K zvládaniu nepríjemných emócií zvyčajne pomáhajú športové, teda pohybové aktivity, keď sa človek psychicky a fyzicky uvoľní a začínajú sa vyplavovať endorfíny, rozhovor s priateľom, alebo aj napísanie toho, čo prežívame, na papier, ako aj počúvanie obľúbenej hudby,“ opisuje Z. Wirtz. Všeobecne je v náročných situáciách veľmi dôležité zamerať myseľ na hľadanie riešenia, teda, čo sa dá robiť namiesto ponorenia sa do paniky alebo beznádeje.
4. Prečo často zlyhávame?
Mnoho ľudí zlyháva v zvládaní svojich emócií, pretože v kritickej situácii radšej inklinujú k zabehnutej reakcii (čo je, samozrejme, jednoduchšie) a teda sa svojim pocitom poddávajú. ,,Tento prístup, kde dominujú silné emócie, potom zabraňuje racionálnemu mysleniu a reálnemu pohľadu na situáciu a môže spôsobiť mnoho medziľudských problémov,“ dodáva psychologička Wirtz.
5. Potláčanie zhoršuje vzťahy aj zdravie
Dlhodobé potláčanie emócií môže mať veľmi negatívne dôsledky pre psychickú pohodu a rovnováhu. ,,Človek môže pociťovať neustále napätie, nervozitu alebo zlosť, čo, samozrejme, negatívne vplýva na osobné vzťahy, ako aj pracovný výkon. Tieto a ďalšie nahromadené negatívne pocity sa následne môžu prejaviť aj na zhoršenom fyzickom stave. Ľudia môžu prežívať rôzne somatické symptómy, ako napríklad žalúdočné, srdcové a kožné problémy, bolesti hlavy, únavu, nesústredenosť a celkovú zlú fyzickú kondíciu,“ varuje psychologička Wirtz.
Stupnica Žltá farba ukazuje oblasti zvýšeného dobrého pocitu, zatiaľ čo modré plochy predstavujú pokles pocitov. Napríklad, kým šťastní ľudia sa cítia príjemne dobre od hlavy až k päte, depresia môže v celom tele vyvolať pocit stuhnutia či znecitlivenia.
V súčasnej dobe žijeme veľmi rýchly a náročný život. Technologický rozvoj všetko prispôsobil tejto rýchlosti a spojil rýchlosť so sedavým spôsobom
života a jednostrannou záťažou. Ľuďom podľa odborníčky chýba všestranná pohybová aktivita, mení sa im držanie tela, čo po určitom čase vedie k morfologickým zmenám na pohybovom systéme. Preto by podľa nej najdôležitejšou zmenou v živote každého človeka s bolesťami chrbta mala byť pohybová životospráva. „Denný program by mal obsahovať neustálu zmenu pracovných pozícií, pri dlhodobom sedení myslieť na vzpriamené držanie chrbtice, využívať možno rôzne pomôcky, je nutné naučiť sa ako držať telo pri dvíhaní bremien a primerane sa každý deň pohybovať,“ hovorí PhDr. Kotrbancová, ktorá zároveň upozorňuje aj na iné faktory. Nadmerná hmotnosť pacienta podľa nej pôsobí tiež nepriaznivo na celý organizmus a spomenúť treba aj výber vhodnej obuvi, predchádzanie úrazom, ergonómiu domáceho a pracovného prostredia.

References: súd 
 súd 
 súd 
 súd 
 súd 
 súd 
 súd